**КОМИ РЕСПУБЛИКАСА ВЕТЕРИНАРНÖЙ ДÖЗЬÖР СЛУЖБАЛÖН ТШÖКТÖД**

**«Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог збыльмöдан административнöй регламент вынсьöдöм йылысь» Коми Республикаса втеринарнöй дöзьöр службалöн 2009 во вöльгым тöлысь 19 лунся 01-01/55 №-а тшöктöдö вежсьöмъяс пыртöм йылысь**

«Россия Федерацияса субъектъяслöн государственнöй власьт органъяслысь да меставывса асвеськöдлан органъяслысь удж бурмöдöм могысь Россия Федерацияса торъя законодательнöй актъясö вежсьöмъяс пыртöм йылысь» 2009 во öшым тöлысь 27 лунся 365-ФЗ №-а федеральнöй оланпас збыльмöдöм могысь шуа:

1. Пыртны «Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог збыльмöдан административнöй регламент вынсьöдöм йылысь» Коми Республикаса ветеринарнöй дöзьöр службалöн 2009 во вöльгым тöлысь 19 лунся 01-01/55 №-а тшöктöдö татшöм вежсьöмъяс:

1.1.Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог збыльмöдан административнöй регламентлöн 8.2. пункт гижны тадзи:

«8.2. Ичöт предпринимательстволöн öти субъектлы планöвöй ветлан прöверка нуöдöмлöн öтув кадколастыс вонас оз вермы лоны унджык вонас 50 часысь ичöт предприятиелы да 15 часысь микропредприятиелы».

1.2. Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог збыльмöдан административнöй регламентлöн 11.1., 11.2. пунктъяс гижны тадзи:

«11.1. Планöвöй прöверка нуöдöм йылысь решение примитан подулöн лоö Службаса юрнуöдысьöн лöсялана календарнöй кадколастын Службалöн государственнöй ветеринарнöй контроль да дöзьöр нуöдöм кузя вынсьöдöм уджалан план (водзö – контроль да дöзьöр нуöдöм кузя уджалан план).

11.2. Непланöвöй прöверка нуöдöм йылысь Службаса юрнуöдысьлöн (сiйöс вежысьлöн) решение примитан подулöн лоö:

1) Быть олöмö пöртан корöмъяс эрдöдöм торкалöмъяс бырöдöм йылысь водзджык сетöм предписание юридическöй кывкутысьöн, ас вылö уджалысьöн збыльмöдан кадколастлöн помасьöм.

2) Службаö воис гражданасянь, юридическöй кывкутысьяссянь, ас вылö уджалысьяссянь шыасьöмяс да шыöдчöмъяс, государственнöй власьт органъяссянь, меставывса асвеськöдлан органъяссянь, йöзöс юöртан средствояссянь юöр та йылысь:

а) вермасны вöчны лёктор гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, Россия Федерацияса йöзлöн культураса наследие памятникъяслы (история да культура памятникъяслы), государстволöн безопасносьтлы, а сiдзжö вермасны артмыны вöр-ва да техногеннöй сяма виччысьтöм лоöмторъяс;

б) вöчисны лёктор гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, Россия Федерацияса йöзлöн культураса наследие памятникъяслы (история да культура памятникъяслы), государстволöн безопасносьтлы, а сiдзжö лоис вöр-ва да техногеннöй сяма виччысьтöм лоöмтор;

в) торкисны ньöбасьысьяслысь правояс (кор шыöдчöны граждана, кодъяслысь торкисны правояс);

Кор шыасьöмъяс да шыöдчöмъяс серти оз позь тöдмавны Службаö шыöдчысьöс, а сiдзжö шыасьöмъяс да шыöдчöмъяс, кöнi абу пасйöма административнöй регламентса а), б), в) пасйöм подпунктъясын лоöмторъяс йылысь, сэки найö оз лоны подулöн непланöвöй прöверка нуöдöм вылö.

3) Россия Федерацияса Президентлöн, Россия Федерацияса Правительстволöн поручениеяс серти Службаса юрнуöдысьöн йöзöдöм тшöктöд.

Непланöвöй прöверка нуöдöмлысь дасьтысьöм котыртöны «Государственнöй контроль (дöзьöр) да муниципальнöй контроль нуöдiгöн юридическöй кывкутысьяслысь да асшöр уджалысьяслысь правояс дорйöм йылысь» Федеральнöй оланпаслöн 10 статьяса 4-8 пунктъяс серти.

1.3. Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог сетан административнöй регламентлöн 11.6 пунктса 7 абзац гижны тадзи:

«Прöверкаяс нуöдан быдвося план баласö планöвöй прöверкаяс нуöдан волы мунысь волöн кöч тöлысь 1 лунöдз ыстöны урчитöм пöрадок серти прокуратура органъясö».

1.4. Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог збыльмöдан административнöй регламентлöн 11.6 пунктö содтыны татшöм 9-11 абзацъяс:

«Прокуратура органъяс видлалöны прöверкаяс нуöдан быдвося план балаяссö оланпаслы лöсялöм вылö государственнöй контроль (дöзьöр) объектъяс пыртöмöн да прöверкаяс нуöдан волы мунысь волöн йирым тöлысь 1 лунöдз ыстöны Службаса юрнуöдысьлы öтувъя планöвöй прöверкаяс нуöдöм йылысь вöзйöмъяс.

Служба видлалö прокуратура органъяслысь вöзйöмъяс да найöс видлалöм кузя бöртасъяс серти ыстö прокуратура органъяслы прöверкаяс нуöдан волы мунысь волöн вöльгым тöлысь 1 лунöдз планöвöй прöверкаяс нуöдан быдвося планъяс.

Планöвöй прöверкаяс нуöдан быдвося планъяс дасьтан пöрадоксö, найöс прокуратура органъяслы ыстöмсö да сöгласуйтöмсö, а сiдзжö планöвöй прöверкаяс нуöдан быдвося планъяслысь типöвöй формасö урчитö Россия Федерацияса Правительство».

1.5. Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог сетан административнöй регламентлысь 11.7, 11.8 пунктъяссö киритны. Административнöй регламентлысь 11.9-11.11 пунктъяссö лыддьыны лöсялöмöн 11.7-11.9 пункъясöн.

1.6. Коми Республика мутасын государственнöй ветеринарнöй дöзьöр нуöдiгöн прöверкаяс нуöдöм кузя государственнöй мог збыльмöдан административнöй регламентлысь 13 пунктсö гижны тадзи: «13. Прöверкаяс нуöдöм.

Планöвöй прöверкалöн предметнас лоö юридическöй кывкутысьöн, ас вылö уджалысьöн уджалiгöн ветеринарияын корöмъясö кутчысьöм, а сiдзжö ас вылö уджлöн торъя сикас заводитчöм йылысь юöртöмын юöръяслöн быть корöмъяслы лöсялöм.

Непланöвöй прöверкалöн предметнас лоö юридическöй кывкутысьöн, ас вылö уджалысьöн уджалiгöн ветеринарияын корöмъясö кутчысьöм, Службаса предписаниеяс збыльмöдöм, гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы лёктор вöчöмысь öлöдöм кузя, государстволысь безопасносьт могмöдöм кузя, вöр-васа да техногеннöй сяма виччысьтöм лоöмторъясысь öлöдöм кузя, татшöм лёкторлысь колясъяс бырöдöм кузя мероприятиеяс нуöдöм».

Юрнуöдысь Т.П.Бурнадзе

Сыктывкар

2010 вося косму тöлысь 15 лун

01-01/164 №

**Вудж. Коснырева Е.Г., 5433 пас**